## dachser_inteligent_logistics

Tlačová správa V Bratislave, 14. 9. 2020

**DACHSER pokračuje v zaškoľovacích programoch**

**Napriek kríze spôsobenej koronavírusom, v nemeckom DACHSERi začalo na pozíciách stážistov a študentov 630 mladých ľudí**

**Na začiatku školského roka 2020 urobilo 600 stážistov a 25 študentov z Nemecka prvý krok na svojej kariérnej ceste v spoločnosti DACHSER. Poskytovateľ logistiky tak vysiela jasný signál, že aj v neistých časoch investuje do svojich ľudí, vďaka ktorým funguje pevná a efektívna sieť spoločnosti DACHSER a na ňu nadväzujúce globálne dodávateľské reťazce.**

Medzi mladými ľuďmi sú tento rok populárne školiace programy pre oblasť špedičných a logistických služieb, ako aj školenia na skladových špecialistov. “*Školenia vnímame ako dlhodobý záväzok. Preto aj v týchto náročných časoch pokračujeme v investovaní do kvalifikácie a podpory ďalšej generácie zamestnancov logistiky,”* hovorí DACHSER CEO Bernhard Simon. “*Napriek koronavírusovej kríze stále prijímame stážistov a študentov, pretože našou najvyššou prioritou je silný tím motivovaných a kvalifikovaných zamestnancov*.”

DACHSER má v súčasnosti približne 1 800 budúcich logistických odborníkov, ktorí práve buď absolvujú zaškoľovanie alebo ukončujú študijný program. Ako globálny hráč pripravuje rodinná spoločnosť ďalšiu generáciu zamestnancov na prácu v medzinárodnej logistike a ponúka im kariérne vyhliadky v takom priemyselnom odvetví, ktoré odoláva krízam.

**Zaškoľovanie profesionálnych vodičov nákladných vozidiel**

Pozitívny vývoj zaznamenalo aj vzdelávanie a odborná príprava profesionálnych vodičov nákladných vozidiel. V spoločnosti DACHSER v súčasnosti začína školenie 99 budúcich vodičov, z toho 18 žien. Navyše, 47 vodičov, vrátane 5 žien, absolvovalo ten istý výcvik už v lete 2020 a 19 profesionálnych vodičov dokončilo čiastočnú kvalifikáciu (TQ1) v obchodnej nákladnej preprave.

DACHSER už tradične kladie veľký dôraz na vysoko kvalitné školenie so zdieľaním vedomostí a podporou. „*Súčasťou našej podnikovej kultúry je školenie budúcej generácie ako hodnotných a motivovaných zamestnancov a ich dlhodobé zamestnávanie*,“ hovorí Simon.

Na Slovensku pôsobí v DACHSERi viac ako dvesto zamestnancov, pričom ani koronavírusová kríza ich počet v jednotlivých pobočkách neznížila.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: [anka.palfiova@gmail.com](mailto:anka.palfiova@gmail.com%20)

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: [martin.stiglinc@dachser.com](mailto:martin.stiglinc@dachser.com)

www.dachser.sk